Läänes tervitati Kõrgõzstani parlamendivalimisi demokraatia pretsedenditu saavutusena  Kesk-Aasias ja juubeldati, et harukordsel  kombel polnud parlamendivalimiste tulemus etteaimatav . Venemaal seevastu kuulutati häda ja õnnetust parlamentaarse süsteemi sisseseadmise katse puhul. Kui aprillirevolutsiooni eel materdas Vene meedia tulemusrikkalt president Bakijevit, siis parlamendivalimiste eel võeti sihtmärgiks aprillikuine revolutsionäär ja hilisem parlamentaarse konstitutiooni põhiautor Omurbek Tekebajev. Oletatavasti selle tagajärjel kannatas Tekebajevi partei (Ata Meken) valimistulemus, ning esialgsete andmete põhjal pääseti  parlamenti alles viiendana. Tähelepanuväärne on seegi, et ülejäänud nelja (esialgsetel andmetel) parlamenti pääsenud partei esindajad (enamasti juhid), tõttasid peale valimisi kiiruga Moskvasse, kolm neist avastasid end koguni samast lennukist.